
MARTFŰ VÁROS  POLGÁRMESTERÉTŐL                                                 
Martfű, Szent István tér 1. Tel: 56/450-222.
E L Ő T E R J E S Z T É S
a martfűi Városfejlesztési és Ingatlankezelői Szolgáltató Önkormányzati Nonprofit Korlátolt Felelősségű Társaság alapítására

Tisztelt Képviselő-testület !

A Képviselő-testület ebben az évben döntött arról, hogy elkészíti a város Fenntartható Energetikai Akciótervét, valamint az Integrált Városfejlesztési Stratégiát.

Mindkét terv egyik legfontosabb célkitűzése a város épületeinek – különösen a lakóépületeknek – energetikai felújítása. 

A lakóépület felújítása azonban csak úgy oldható meg, ha a társasházak ténylegesen működnek és a tulajdonosok a felújítási alapképzési kötelezettségüknek eleget tesznek.

Közismert tény, hogy városunkban az önkormányzati bérlakások értékesítését követően megalakult társasházak nagy része nem működik. Ebben szeretnénk segítséget nyújtani a lakástulajdonosoknak azzal, hogy felajánljuk az önkormányzati kft. ilyen jellegű szolgáltatásait. 

E célkitűzés megvalósítása komoly szervezési feladatokat igényel, mely az önkormányzati intézmények feladat-ellátásában nem oldható meg. 

A kft. feladatkörébe tartozna továbbá az Önkormányzati tulajdonú bérlakások és bérlet útján hasznosítható lakáscélú helyiségek kezelése azzal, hogy az ebből származó bevétel jelentené a kft. működéséi célú forrásait. Induló tőkeként Martfű Város Önkormányzata 3 millió forint törzstőkével alapítaná meg a céget, és használatba adná a közfeladat ellátásához szükséges eszközöket, immateriális javakat, készleteket.

A kft. 2012. december 1 napjától kerülne megalapításra, de gazdasági tevékenységét 2013. január 1 napjától kezdené meg. 

A közfeladat ellátására a kft-vel szerződést kell kötni, melyet jóváhagyásra a Képviselő-testülethez beterjesztünk. 
Tisztelt Képviselő-testület !

Kérem, hogy az előterjesztés mellékletét képező alapító okirat és az alábbi határozati javaslat elfogadásával a kft. létrehozását hagyja jóvá. 

Határozati javaslat:

…../2012.(XI.29.) Ö. határozat

a martfűi Városfejlesztési és Ingatlankezelői Szolgáltató Önkormányzati Nonprofit Korlátolt Felelősségű Társaság alapítására

Martfű Város Önkormányzatának Képviselő-testülete 2012. december 1 napjától 100 %-os önkormányzati tulajdonú gazdasági társaságot alapít Martfűi Városfejlesztési és Ingatlankezelői Önkormányzati Nonprofit Korlátolt Felelősségű Társaság néven.

A Társaság törzstőkéjét, 3.000.000.-Ft-ot a társaság alapító okiratának cégbírósághoz történő benyújtásáig a társaság rendelkezésére bocsátja.

A képviselő-testület a határozat mellékletét képező alapító okiratot jóváhagyólag elfogadja.

Martfű, 2012. november 20.

dr. Kiss Edit 

